**BILJEŠKE UZ FINANCIJSKE IZVJEŠTAJE ZA RAZDOBLJE 1.SIJEČNJA DO**

**31. PROSINCA 2016. GODINE**

**Naziv i adresa obveznika: Centar za odgoj i obrazovanje „Goljak“, Goljak 2, Zagreb**

**RKP:14777, MB:03205657, OIB:68314794212**

**Razina: 31, Razdjel: 000**

**Djelatnost: 8520 Osnovno obrazovanje**

**Šifra županije: 21, Šifra grada/općine: 133**

Centar za odgoj i obrazovanje „Goljak“ posluje u skladu sa Zakonom o odgoju i obrazovanju u osnovnoj i srednjoj školi, Zakonom o predškolskom odgoju i naobrazbi, Zakonom o ustanovama te Statutom Centra. Centar vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz Bilancu**

Centar nema dugoročne i kratkoročne kredite, zajmove, te kamate na kredite i zajmove, pa se takvi podaci niti ne iskazuju u bilanci.

AOP (020) – stanje dan 31.12.2016. od 25.727 kn. Razlika između početnog i završnog stanja nastala je zbog zajedničkog sudjelovanja u humanitarnoj akciji Centra „Goljak“ i udruge studenata Ekonomskog fakulteta eSTUDENT. Udruga eSTUDENT donirala je Centru sportsku opremu za poboljšanje uvjeta rada s osobama s teškoćama u razvoju.

AOP (021) – stanje dan 31.12.2016. od 234.000 kn. Razlika između početnog i završnog stanja nastala je zbog sudjelovanja u projektu RTL pomaže djeci. Navedeni iznos se odnosi na donirane uređaje koji olakšavaju osobama s teškoćama u razvoju pristup računalu i na uređaje koji omogućavaju osobama s teškoćama u razvoju lakšu komunikaciju. Također, na razliku je utjecala nabava uređaja, strojeva i opreme potrebne za opremanje kuhinje na našoj novoj lokaciji Banjavčićeva 16, što je odobreno i financirano sredstvima Grada Zagreba.

AOP (042) – stanje dan 31.12.2016. od 32.644 kn. Razlika između početnog i završnog stanja nastala je zbog sudjelovanja u projektu RTL pomaže djeci. Navedeni iznos se odnosi na donirane računalne programe koji olakšavaju osobama s teškoćama u razvoju pristup računalu.

AOP (080) u iznosu od 21.736 kn predstavlja iznos neotpisanih potraživanja od HZZO-a za refundacije bolovanja iznad 42 dana i bolovanja za ozljede na radu.

AOP (158) u iznosu 670.547 kn prikazuje kontinuirane rashode budućih razdoblja (naknade troškova plaća, ostalih rashoda za zaposlene-jubilarne nagrade i pomoći, prijevoza za zaposlene za mjesec prosinac 2016. godine). Navedeni rashodi ne dospijevaju do kraja izvještajnog razdoblja, već u siječnju 2017. godine,

**Bilješke uz Izvještaj o prihodima i rashodima, primicima i izdacima**

AOP (126) prikazuje iznos od 97.088 kn, a razlog povećanja su donacije proizvedene dugotrajne imovine, temeljem sudjelovanja u projektu RTL pomaže djeci i humanitarne akcije u suradnji s udrugom eSTUDENT.

AOP (173) od 10.434 kn. Razlog povećanja je nabava radne odjeće i obuće zaposlenicima što je za izvještajno razdoblje i planirano.

AOP (170) od 48.084 kn. Razlog odstupanja je izmjena podne obloge na našoj lokaciji Našićka 5 u iznosu od 14.648 kn i nabava novih unutarnjih vrata i materijala za njihovu izmjenu na lokaciji Goljak 2 u iznosu od 12.127 kn. Navedeni rashodi su nastali temeljem odobrenje Gradskog ureda za obrazovanje, kulturu i sport, te su financirani refundacijom grada Zagreba.

AOP (176) stanje na dan 31.12.2016. 128.233 kn. Razlog odstupanja je uređenje vanjskog igrališta na lokaciji Goljak 2 u iznosu od 15.512 kn. Navedeni rashod je projekt grada Zagreba, te je financiran izravno izvođaču radova iz Grada Zagreba.

AOP (179) stanje na dan 31.12.2016. iznosi 103.125 kn. Navedeni rashod je financiran izravno dobavljaču od strane grada Zagreba, a odnosi se na najam naše nove lokacije Banjavčićeva 16 koju nam je ustupio grad Zagreb na korištenje od prosinca 2016. godine.

AOP (180) od 16.808 kn. Razlog povećanja su sistematski pregledi naših djelatnika, koji su za izvještajno razdoblje i planirani.

Unutar AOP (183) nalaze se troškovi prijevoza i prehrane djece sufinanciranih od strane Grada Zagreba za predškolsku djecu i Državnog proračuna RH za školsku djecu.

.Iznos od 38.661 (AOP 247) se odnosi na troškove besplatnih udžbenika za djecu što je podmireno od strane Gradskog ureda za obrazovanje, kulturu i sport.

AOP (310) sadrži prihod od prodaje kombi vozila za što postoji pisano odobrenje nadležnog Gradskog ureda za obrazovanje, kulturu i sport.

Unutar AOP (354) nalazi se namještaj u iznosu od 286.197 kn namijenjen za opremanje prostora na našoj novoj lokaciji Banjavčićeva 16. Nabava je predložena i financirana od strane grada Zagreba.

Unutar AOP (360) nalazi se uređaji, strojevi i oprema u iznosu od 83.068 kn namijenjenih za opremanje prostora na našoj novoj lokaciji Banjavčićeva 16. Nabava je predložena i financirana od strane grada Zagreba. Unutar navedenog rashoda nalaze se uređaji donirani od strane udruge RTL pomaže djeci za poboljšanje uvjeta rada s osobama s teškoćama u razvoju u iznosu od 55.156 kn.

AOP (377) sa stanjem na dan 31. prosinca 2016. godine od 32.644 kn sadrži donirane računalne programe koji olakšavaju osobama s teškoćama u razvoju pristup računalu, od strane udruge RTL pomaže djeci.

Na AOP (637) nalazi se višak prihoda i primitak raspoloživ u sljedećem razdoblju. Izvor financiranja iz kojih je proizašao navedeni višak je financiranje na mjesečnoj bazi iz Državnog proračuna materijalnih rashoda namijenjenih za vlastiti prijevoz djece s teškoćama u razvoju koji obavlja Centar i prodaja zastarjelih kombi vozila Centra u 2015. i 2016. godini, na temelju pisanog odobrenja za prodaju od strane Gradskog ureda za obrazovanje, kulturu i sport.

Školskom odboru predloženo je tijekom 2016.godine donošenje Odluke o namjeni korištenja viška prenesenog sa stanjem na 31.12.2015. u svrhu poboljšanja nastavnog procesa i uvjeta rada djece s poteškoćama u razvoju, kupnje didaktičkog materijala, ostale specijalne opreme za invalide i pomagala za rad s djecom, za troškove tekućeg održavanja naših lokacija, te za troškove održavanja voznog parka i nabave 1 novog kombi vozila zbog zastarjelosti prijevoznih sredstava. Financijski plan za 2016. je za dio prenesenog viška poslovanja od 300.000 kn uravnotežen, odobren od strane Školskog odbora, te je traženo odobrenje nadležnih tijela. Odobrenje nadležnih tijela i realizacija utroška dijela viška prihoda poslovanja se očekuje tijekom 2017. godine.

**Bilješke uz Izvještaj o rashodima prema funkcijskoj klasifikaciji**

AOP (122) obuhvaća dodatne usluge u obrazovanju, a odnose se na rashode prijevoza i prehrane predškolske djece i učenika.

**Bilješke uz Izvještaj o obvezama**

AOP (039) 426.538 kn se odnosi na rashoda za ulazne račune koji će biti plaćeni do konca siječnja 2017.godine.

Stanje od 682.737 kn (AOP 097) čini nedospjele obveze na kraju izvještajnog razdoblja, one obveze koje su nastale u tekućem razdoblju, a nisu dospjele do kraja izvještajnog razdoblja. Navedene obveze sadrže: nedospjele obveze za plaće, ostale obveze za zaposlene – jubilarne nagrade i pomoći, obveze za porez i prirez na dohodak iz plaća, obveze za doprinose iz plaća, obveze za doprinose na plaće, iz prosinca 2016. godine čiji je rok dospijeća u siječnju 2017. godine, obveze prema državnom proračunu za bolovanja na teret HZZO-a koje nisu dospjele tijekom izvještajnog razdoblja.

**Bilješke uz izvještaj o promjenama u vrijednosti i obujmu imovine i obveza**

AOP (021) sadrži smanjenje obujma proizvedene dugotrajne imovine u iznosu od 801 kn. Navedeno smanjenje odnosi se na rashodovanje i isknjižavanje proizvedene dugotrajne imovine koja ima sadašnju vrijednost, iz razloga što je povjerenstvo za popis imovine i obveza ustanovilo kako je imovina izgubila svoja funkcionalna svojstva, te nije za daljnju uporabu zbog dotrajalosti i oštećenja. Povjerenstvo za popis dalo je prijedlog za rashod imovine, a ravnatelj je donio odluku o rashodovanju. Neispravna imovina predana je ovlaštenom društvu za zbrinjavanje otpada.

U Zagrebu, dana: 30. siječnja 2017. Odgovorna osoba (potpis)

Voditelj računovodstva: Roberto Franc

----------------------------------

Odgovorna osoba: Željko Kranjec